**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS 9-OSIOS TARYBOS 8 POSĖDŽIO DARBOTVARKĖS PAKEITIMO**

2019 m. gruodžio 20 d. Nr. 34-222

Lazdijai

Vadovaudamasi Lietuvos Respublikos vietos savivaldos įstatymo 13 straipsnio 7 dalimi ir atsižvelgdama į 1∕3 Lazdijų rajono savivaldybės tarybos narių siūlymą, Lazdijų rajono savivaldybės taryba nusprendžia:

Pakeisti Lazdijų rajono savivaldybės 9-osios tarybos 8 posėdžio darbotvarkę:

1. Papildomai įrašyti į darbotvarkę 3 klausimus:

1.1. Dėl buto pirkimo Lazdijų rajono savivaldybės nuosavybėn (pranešėja – J. Galvanauskienė, rengėja – I. Junelienė).

1.2. Dėl nuomos sutarčių pratęsimo (pranešėja – J. Galvanauskienė, rengėja – I. Junelienė).

1.3. Dėl mokesčio už dienos socialinę globą sumažinimo (pranešėja – R. Šukienė, rengėja – I. Sušinskienė).

2. Išbraukti iš darbotvarkės 7 klausimą „Dėl vidutinių kuro kainų būsto šildymo išlaidų ir karšto vandens išlaidų kompensacijoms apskaičiuoti patvirtinimo“.

Savivaldybės merė Ausma Miškinienė

Laima Jauniškienė, tel. (8 318) 51 661

**RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS 9-OSIOS TARYBOS 8 POSĖDŽIO DARBOTVARKĖS PAKEITIMO“ PROJEKTO**

**AIŠKINAMASIS RAŠTAS**

2019-12-20

Lazdijų rajono savivaldybės tarybos sprendimo projektas „Dėl Lazdijų rajono savivaldybės 9-osios tarybos 8 posėdžio darbotvarkės pakeitimo“ parengtas vadovaujantis Lietuvos Respublikos vietos savivaldos įstatymo 13 straipsnio 7 dalimi ir atsižvelgiant į 1∕3 Lazdijų rajono savivaldybės tarybos narių siūlymą.

Šio projekto tikslas – pakeisti Lazdijų rajono savivaldybės 9-osios tarybos 8 posėdžio darbotvarkę.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Dokumentų ir informacijos skyriaus vyr. specialistė Laima Jauniškienė.

Dokumentų ir informacijos skyriaus Laima Jauniškienė

vyr. specialistė